REGISTRACIJA NOVOG KORISNIKA

Da biste ostvarili pravo na korišćenje povlašćenih mesta u Štark areni, obavezno je popuniti sva polja sa zvezdicom. Popunjavanjem prijave dajete svoj pristanak na obradu podataka o ličnosti. Arena obezbeđuje zaštitu podataka o ličnosti.

Nakon unošenja IMENA i PREZIMENA odaberite KORISNIČKO IME koje ćete ubuduće unositi na ovoj stranici, kao i ŠIFRU i POTVRDU ŠIFRE.

Unesite vaš JMBG. Ostalim registrovanim korisnicima biće vidljivo samo prvih 5 brojeva vašeg JMBG.

Skenirajte dokument kojim se dokazuje korišćenje invalidskih kolica i priložite ga u rubrici DOKUMENT.

Na kraju, unesite potvrdni kod i kliknite na polje ZAPAMTI.

USLOVI ZA UČESTVOVANJE

Pravo na povlašćena mesta za programe u Štark areni mogu ostvariti osobe sa invaliditetom čije je kretanje uslovljeno korišćenjem invalidskih kolica usled poremećaja u funkcionalnosti, oštećenja i/ili gubitka donjih ekstremiteta ili druge bolesti, nezavisno od činjenice po kom osnovu je invaliditet nastao.  
Ispunjenost uslova se dokazuje rešenjem nadležnog organa ili medicinkom dokumentacijom iz koje se na nedvosmislen način može utvrditi neophodnost korišćenja invalidskih kolica, odnosno nalazom lekara (fizjatar, ortoped, neurolog) sa mišljenjem o bitnoj uslovljenosti kretanja korišćenjem kolica.

Uspešno popunjenu prijavu potvrdiće ovlašćeno lice zaposleno u Areni, a potvrdu ćete dobiti na vaš e-mail.

Pravo na besplatno praćenje programa može se iskoristiti najviše 4 puta u toku godine dana.

Ukoliko dolazak ne otkažete, a niste došli na njega, smatra se da ste iskoristili pravo.

Nakon iskorišćena četiri besplatna dolaska, možete se prijaviti i kupiti bilo koju ulaznicu za odgovarajući dogadjaj i pratiti ga sa postojećih platformi.

Na sajtu možete videti evidenciju svojih dolazaka.

Spisak prijavljenih za svaki događaj nalaziće se na ulazu 107 na datum dešavanje, gde je potrebno da po dolasku pokažete svoju ličnu kartu.